**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. janvārī Nr. 42**

(protokols Nr. 2, 40. p.)

**Par Madonas pilsētas pensionāru biedrības atbrīvošanu no Madonas novada kultūras centra telpu nomas maksas**

Madonas novada pašvaldībā saņemts Madonas pilsētas pensionāru biedrības valdes priekšsēdētāja v.i. A. Barinskas iesniegums (reģistrēts Madonas novada pašvaldībā 14.11.2024. ar Nr.2.1.3.1./24/4110) ar lūgumu atbrīvot Madonas pilsētas pensionāru biedrības senioru deju kolektīvu un vokālo ansambli no Madonas novada kultūras centra telpu nomas maksas mēģinājumiem - senioru deju kolektīvam 2 stundas 1 reizi nedēļā un senioru vokālajam ansamblim 2 stundas 1 reizi nedēļā.

Saskaņā ar Madonas novada pašvaldības 29.08.2024. lēmumu Nr.530 (protokols Nr.18,43.p.) “Par grozījumiem Madonas novada pašvaldības domes 29.09.2022. lēmumā Nr. 653 “Par Madonas novada pašvaldības maksas pakalpojumu cenrāžu apstiprināšanu””, maksa par Madonas novada kultūras centra mēģinājumu telpas nomu ir 3,45 EUR/stundā.

Izmaksas par mēģinājumu telpu nomu Madonas novada kultūras centrā mēnesī Madonas pilsētas pensionāru biedrības senioru deju kolektīvam par 8 stundām sastāda 27,60 EUR un senioru vokālajam ansamblim par 8 stundām - 27,60 EUR. Izmaksas par Madonas novada kultūras centra telpu nomu 2025.gada 12 mēnešos kopā par abiem kolektīviem sastāda 662,40 EUR (*seši simti sešdesmit divi euro 40 centi*), t.sk. PVN.

Noklausījusies sniegto informāciju, ņemot vērā 23.01.2025. Kultūras un sporta jautājumu komitejas un 28.01.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa), **PRET - NAV, ATTURAS - NAV**, Madonas novada pašvaldības dome **NOLEMJ**:

Atbrīvot Madonas pilsētas pensionāru biedrības senioru deju kolektīvu un vokālo ansambli no Madonas novada kultūras centra mēģinājumu telpas nomas maksas līdz 2025. gada 31. decembrim.

Domes priekšsēdētājs A. Lungevičs

*I. Vogina 20204906*